הוועדה לקידום מעמד האישה ולשוויון מגדרי, כנסת 20, פרוטוקול מספר 127, 2016-12-07 09:30

עאידה תומא סלימאן: בוקר טוב לכולם, אני פותחת את הישיבה של הוועדה לקידום מעמד האישה ולשוויון מגדרי.

עאידה תומא סלימאן: היום ה-7.12.2016 ואנחנו בשעה טובה נפתח את הדיונים לשנה הזו להצגות של הניתוח המגדרי, לתקציבי המשרדים השונים בתקציב המדינה לשנתיים הבאות 2017-2018, וזכינו היום להצגה ראשונה של משרד התחבורה שיציג לנו היום את הניתוח המגדרי שנעשה לתקציב ואיתנו היום, אני מאוד שמחה שכיבדה אותנו, מנכ"לית המשרד, גברת קרן טרנר שאני מבינה גם שאת חדשה בתפקיד.

<קרן טרנר: ארבעה חודשים.

עאידה תומא סלימאן: ארבעה חודשים, אז בשעה טובה ושיהיה לך בהצלחה.

עאידה תומא סלימאן: אני מאוד שמחה, אני בטוחה שכבר הופעת בוועדות של הכנסת לא?

<קרן טרנר: כן, אני גם כמה שנים טובות כבר.

עאידה תומא סלימאן: ברוכה הבאה.

עאידה תומא סלימאן: אני רוצה לפתוח בזה קודם, להסביר קצת על כל מה שנקרא ניתוח מגדרי לתקציב.

עאידה תומא סלימאן: זאת החלטה שנתקבלה בממשלה כבר לפני כשנתיים וההחלטה הייתה שכל משרד יתחיל לעשות ניתוח מגדרי של ניצול התקציב שלו, איך בעצם, התקציב הזה, נהנות ממנו באופן כללי הנשים ועד כמה התקציב של כל משרד עונה על הצרכים של הנשים - מנקודת הנחה בסיסית שיש צרכים של הנשים בגלל התפקידים שלהן בחיים, בגלל השוני בתפקידים המגדריים שלהן שהן צריכות מענה עליו שלא בהכרח תמיד המשרדים וקובעי התקציבים השונים מודעים להם.

עאידה תומא סלימאן: המטרה הייתה מהכלי הזה של ניתוח מגדרי גם לבדוק לעצמנו, למשרדים השונים, עד כמה באמת מודעים לצרכים האלה, עונים עליהם ומשקפים את זה בתקציב, כאשר התקציב הוא בדרך כלל ביטוי של מדיניות וביטוי של סדרי עדיפויות שקובעים לעצמנו.

עאידה תומא סלימאן: מצד שני הכלי הזה גם ייתן לנו אפשרות, לאחר שאנחנו בוחנים ובוחנות איפה אנחנו עומדים במענה על הצרכים, לתקן ולשפר.

עאידה תומא סלימאן: ברגע שאנחנו יודעים שישנו מחסור מסוים או ישנו חוסר מענה מסוים אנחנו אמורים להסיק מזה מסקנות ולנסות לתקן הלאה, בכדי לכפות על העוול או על הפערים הקיימים שאנחנו נכיר תוך כדי פעולה.

עאידה תומא סלימאן: אנחנו כבר התחלנו.

עאידה תומא סלימאן: החלטת הממשלה הייתה בשנת 2014 להתחיל עם 10% ניתוח של התקציבים.

עאידה תומא סלימאן: כלומר, לקחת כל משרד שייקח 10% מהתקציב שלו וינתח אותו.

עאידה תומא סלימאן: אחר כך התקדמנו ל-40%.

עאידה תומא סלימאן: ל-2017-2018 זה אמור להיות 70% מהתקציב של 2017 ו-100% מהתקציב של 2018 כך שברגע שהוחלט שהתקציב יהיה לשנתיים אנחנו יצאנו מנקודת הנחה שהמשרדים יעשו כבר את הניתוח של 100%, ולאו דווקא ישארו עם הניתוח של 70% שהוא יותר קל מבחינה זו.

<קריאה: סליחה, על תקציב הגולבל של כל המשרדים?

עאידה תומא סלימאן: הניתוח נעשה לכל משרד בנפרד.

עאידה תומא סלימאן: אנחנו עשינו צעד קדימה כאשר החלטנו, שמנו לב שיש כמה מוסדות חשובים במדינה הזו שלא נכללו בהחלטת הממשלה.

עאידה תומא סלימאן: כולל הכנסת.

עאידה תומא סלימאן: כולל כנסת ישראל שלא נכללה בהחלטה והיא חלק מתקציב המדינה.

עאידה תומא סלימאן: כולל בנק ישראל, מבקר המדינה והחשב הכללי.

עאידה תומא סלימאן: ארבעת המוסדות האלה לא נכללו באופן ספציפי בהחלטת הממשלה והם נמצאים בתוך תקציב המדינה וראינו לנכון לבקש מהמוסדות האלה לעשות את הניתוח המגדרי באופן וולנטרי בלי שתהיה החלטת ממשלה.

עאידה תומא סלימאן: ונכון, גם הוועדה וגם המשרד לשוויון חברתי, פנינו למוסדות האלה וכבר יש לנו תשובה והתחייבות מכנסת ישראל, מהבית הזה, דרך היושב ראש והמנכ"ל של הכנסת לעשות את הניתוח של התקציב ומתקדמים בנושא הזה.

עאידה תומא סלימאן: אני מאוד מקווה שהוועדה גם כן תעשה את הסקירה של תקציב הכנסת.

עאידה תומא סלימאן: אבל בינתיים בהקדמה הזו אני מסיימת ואני רוצה לתת את הזמן למנכ"לית, קרן טרנר, להציג את תקציב משרד התחבורה בניתוח מגדרי.

עאידה תומא סלימאן: בבקשה גברתי.

<קרן טרנר: תודה רבה.

<קרן טרנר: בוקר טוב.

<קרן טרנר: תקציב משרד התחבורה מורכב מתקציב שוטף, תקציב סובסידיות ותקציב פיתוח.

<קרן טרנר: כל מה שיכלנו לפלח בהיבט המגדרי עשינו ואנחנו כאן גם אחר כך לשאלות ולקבל מכם עוד נקודות מבט שלא חשבנו עליהם.

<קרן טרנר: נשמח ב-2017-18 להמשיך ולקדם את נושא השוויון המגדרי.

<קרן טרנר: אני לא אגיד כמובן, כי גם מנכ"לים גברים וגם מנכ"לים נשים, אבל אני חושבת שזו כן הזדמנות שיש מנכ"לית אישה בראשות משרד התחבורה להוביל כמה שינויים במשרד שהוא בענף יחסית גברי.

<קרן טרנר: אז אני מקווה שב-2019 נראה לכם את השינויים שעשינו ב-2017-18 והשקפים יהיו קצת יותר אופטימיים כי המצב לא כל כך מזהיר.

<קרן טרנר: אז בואו נתחיל.

<קרן טרנר: התקציב השוטף של המשרד.

<קרן טרנר: במשרד התחבורה - - - כרמלה מגן היא הממונה אצלנו על מעמד האישה וקידום שוויון מגדרי ואנחנו כבר יושבות על התכניות ל-2017-18.

<קרן טרנר: משרד התחבורה יש בו כ-1100 עובדים.

<קרן טרנר: 55% מהם נשים.

<קרן טרנר: מה שכן השכר החציוני של הנשים נמוך מהשכר החציוני של הגברים.

<קרן טרנר: אנחנו כבר נראה פילוח יותר מפורט של העניין הזה.

<קרן טרנר: כשאנחנו לוקחים את ה- - -

עאידה תומא סלימאן: אבל זה הבדל רציני, 5000 ₪.

<קרן טרנר: כן.

<קרן טרנר: השקפים הבאים מלמדים קצת למה אנחנו נמצאים שם וגם אני אסביר מה אנחנו מתכוונים לעשות.

<קרן טרנר: אז אכן יש פער מאוד גדול ומטריד.

<קרן טרנר: כשאנחנו מסתכלים על העובדות בלשכה הראשית בדירוג מח"ר, דירוג של מדעי החברה והרוח, אז מרביתן נמצאות ב-39-42.

<קרן טרנר: זה אומר שיש לנו פוטנציאל לעתודה ניהולית שצריך לממש אותו.

<קרן טרנר: אנחנו צריכים שיהיו פה קצת יותר עובדות.

<קרן טרנר: יש לנו הרבה תפקידים מנהליים.

<קרן טרנר: בתפקידים המנהליים המצב שלנו לא כל כך טוב.

<קרן טרנר: מרבית העובדות שלנו בדרגות 16,18.

<קרן טרנר: זה בעיקר מקבלות קהל, פקידות בסניפי הרישוי שלנו.

<קרן טרנר: יש שם הרבה חלקיות משרה, חצאי משרות שבזה אנחנו מתכוונים לטפל בשנת 2017.

<קרן טרנר: אנחנו מתמקדים עכשיו בתכניות העבודה, בשיפור כל סביבת העבודה בסניפי הרישוי ואני מקווה - - - מכוון שיש שם - - - יש ששה מקבלי קהל גברים, הרוב שם הן נשים - - -

עאידה תומא סלימאן: ארצית?

<קרן טרנר: כן.

<קרן טרנר: מקבלי קהל יש ששה גברים והשאר נשים.

<קרן טרנר: ואני מקווה שכל סביבת העבודה שלהם, שלהן, תשתנה.

<קרן טרנר: אנחנו נטפל גם בחלקיות המשרה שהיא לא מביאה שכר מכבד יותר מדיי הביתה.

<קרן טרנר: באופן כללי הגישה שלנו שאם אנחנו רוצים שירות טוב לאזרח אנחנו רוצים שסביבת העבודה תהיה מכבדת לעובד ואנחנו מאוד מתמקדים עכשיו איך לעשות את מקום העבודה של העובדים שם טוב יותר.

<קרן טרנר: זה ישפיע על מרבית הנשים אצלנו שהן מקבלות קהל ברישוי.

<קרן טרנר: כשאנחנו מסתכלים לכמה עובדים יש תואר אקדמאי אז ל-27% מעובדי המשרד יש תואר אקדמאי, מתוכם 45% הן נשים.

<קרן טרנר: זאת אומרת, כמעט חצי.

<קרן טרנר: עדיין יש לנו אתגר במשרד התחבורה לראות איך אנחנו הופכים למשרד עם הרבה יותר תארים אקדמאים.

<קרן טרנר: מבחינת ה - - -

עאידה תומא סלימאן: סליחה, 27% מקרב עובדי המשרד הינם בעלי תואר אקדמי.

עאידה תומא סלימאן: כלומר, 73% הם בלי כל תואר אקדמי?

<קרן טרנר: כן.

<קרן טרנר: יש לנו 18% בלי 12 שנות לימוד.

<קרן טרנר: כל השאר בלי תואר ו-27% עם תואר.

עאידה תומא סלימאן: איך מסבירים את זה?

עאידה תומא סלימאן: כלומר, איזה סוג של תפקידים יש במשרד שהם לא מחייבים נגיד 12 שנות לימוד.

<קרן טרנר: אז קודם כל מקבלי קהל ברישוי לא מחוייב.

<קרן טרנר: זה גם תוצאה של מכרזים קודמים.

<קרן טרנר: אגב, כשאנחנו עכשיו מוציאים מכרזים עם דרישת סף של תואר אקדמי אנחנו נתקפים על ידי העובדים שאנחנו מפלים עובדים ללא תואר מקידום.

<קרן טרנר: אבל אני גם חושבת שהמשרד צריך להיות הרבה יותר אקדמאי ואנחנו גם מעודדים את העניין הזה.

<קרן טרנר: יש לנו הרבה עבודות שנוגעות לקבלת קהל, מערכות, עבודות יחסית טכניות.

<קרן טרנר: אבל העובדים לאט לאט יוצאים ללימודים וגם נשים מבוגרות יוצאות ללימודים ואנחנו מעודדים את זה.

<קרן טרנר: המזכירות המנהלות לשכה זה גם לא מחוייב בתואר.

<קרן טרנר: זה גם חתך הגילאים, אני חושבת שהדור הצעיר כבר מגיע יותר עם תארים והעובדות הוותיקות והמסורות שלנו חלקן בלי תארים.

עאידה תומא סלימאן: אני פשוט אמרתי את זה, אני לא רוצה שיבינו אותי לא נכון, פשוט אנשים שעובדים שהם בלי תואר זה כבר חסם להתקדמות בשירות המדינה ואם 45% מהנשים שהן חמישים ומשהו אחוז מכלל העובדים במשרד הן רק 45% מה-27% אז זה יוצא משהו כמו 12%-13% מהנשים רק יש להן אז זה מסביר - - -

<קרן טרנר: יש לנו הרבה נשים מנהלות לשכה והרבה נשים פקידות ברישוי שזה הרבה מאוד מהעובדות ושמה לא נדרש תואר.

<קריאה: אחרי תכנית אקדמיזציה שהייתה במשרד שהעלו ב-10% לפחות בשנתיים האחרונות, העלו את אחוזי האקדמאים במשרד.

עאידה תומא סלימאן: אז זה לאחר העלאה ה-27%.

<קרן טרנר: כשאנחנו מסתכלים מי נמצא בחוזה אישי ומי בהסכם קיבוצי אז אנחנו רואים שהרבה מהגברים בחוזה אישי, פחות נשים, וכמובן שזה משפיע על השכר.

<קרן טרנר: זה כמובן תולדה של ההשכלה והדירוג והתפקיד עצמו.

<קרן טרנר: לא בכל תפקיד יש חוזה אישי.

<קרן טרנר: אולי נתון קצת מעודד, לא יותר מדיי.

<קריאה: לכל בעלי החוזה האישי יש תואר אקדמי?

<קרן טרנר: כן.

<קרן טרנר: מבחינת שכר הברוטו הממוצע - - -

עאידה תומא סלימאן: כן, אבל צריך לשים לב ש-45% מאלה בעלי התואר האקדמי הן נשים אבל הן לא נמצאות, כנראה, בחוזים האישיים.

<קרן טרנר: לא, הרבה מהן כן.

<קרן טרנר: אם כבר יש אישה בחוזה אישי - - -

עאידה תומא סלימאן: אבל זה לא מסביר את הפער של 5000 ₪ בשכר שלהן.

עאידה תומא סלימאן: אם הן נמצאות גם כן בחוזים אישיים זה אמור להעלות את השכר החציוני.

<קרן טרנר: נכון.

<קרן טרנר: אבל יש לנו מעט נשים בתפקידים בכירים והרבה נשים בתפקידים זוטרים אז גם הממוצע שלנו - - -

<סופיה אילן: סליחה, אני סופיה אילן, יועצת של קרן.

<סופיה אילן: חלק מהנשים שיש להן תואר והן בדירוג של מח"ר והן בפנסיה התקציבית מהדור הקודם, בעצם לא הייתה להן אפשרות לעבור לחוזים האישיים.

<קרן טרנר: לא היה להם עניין לעבור כי הן - - -

עאידה תומא סלימאן: כי אז הן מאבדות מהפנסיה שלהן.

<קרן טרנר: מבחינת השכר ברוטו אז השכר הברוטו של שתי הקבוצות עלה בין 2015 ל-2016.

<קרן טרנר: העלייה של הנשים קצת יותר גבוהה.

<קרן טרנר: נשים בדירוג חוזים אישיים הייתה עלייה משמעותית.

<קרן טרנר: אני חושבת שאני זאת שהעליתי את העניין הזה.

<קרן טרנר: הייתי לפני זה סמנכ"לית אבל זה בכל זאת עלייה.

<קרן טרנר: אולי זה נתון אופטימי אבל הוא לא כזה מזהיר, זו נראית עלייה מאוד יפה אבל זה מעט מאוד נשים שנהנות מהעלייה הזאת.

<קרן טרנר: תקציב ההדרכה והרווחה שלנו עומד על 4 מיליון ₪.

<קרן טרנר: ויש לנו בנוסף 600 אלף ₪ שמוקצים לנושא של קידום מעמד האישה ושוויון מגדרי.

<קרן טרנר: הפעילות שאנחנו מבצעים בתחום הזה, אנחנו מאוד משתדלים לא ללכת - - -

עאידה תומא סלימאן: ה-4 מיליון ₪ הם כמה באחוזים מהתקציב הכולל?

עאידה תומא סלימאן: רק כדי שתהיה לנו פרופורציה.

<קרן טרנר: זה הדרכה ורווחה כלליים.

<קרן טרנר: זאת אומרת, כשאנחנו מנכים את השכר ואת הארנונה ואת הכל.

<קריאה: זה יוצא בערך 5% מהתקציב השוטף, לא כולל שכר.

עאידה תומא סלימאן: וזה הדרכה ורווחה כלליים, גברים ונשים.

<קריאה: יש 600 אלף ₪ לנשים בלבד.

<קרן טרנר: התקציב של 4 מיליון מתחלקים פחות או יותר בהתאם לחלק היחסי, אין לנו איזה משהו קיצוני שאנחנו רואים שם, של ניצול של קבוצה כזו או אחרת.

<קרן טרנר: מה שכן, 600 אלף ₪ נוספים מוקצים לנושא של קידום מעמד האישה ושוויון מגדרי.

<קרן טרנר: הפעילות שנעשית בתחום הזה זה קידום נשים לעמדות השפעה.

<קרן טרנר: יום האישה הוא לא יום של ספא ולקים ומקרמה.

<קרן טרנר: אני אפילו לא יודעת מה זה מקרמה.

<קרן טרנר: זה יום בסימן העצמה נשית.

<קרן טרנר: כרמלה אחראית על התכנים, היא מביאה נשים עם השראה כדי להראות לנשים שאפשר גם אחרת.

<קרן טרנר: סדנאות והצגות בנושא אלימות והטרדה מינית - - -

עאידה תומא סלימאן: אני מקווה שזה לכלל העובדים, לא רק לנשים.

<קרן טרנר: זה מה שבאתי לומר.

<קרן טרנר: בשנת 2017-18 הדגש הולך להיות על שוויון מגדרי.

<קרן טרנר: אנחנו כן נמשיך לטפל בהעצמת האישה, אבל יום האישה לא יהיה רק לנשים כמו שהוא היום.

<קרן טרנר: הוא הולך להיות לכולם.

<קרן טרנר: ואם אני אקח דקה לתת את האני מאמין שלי שאיפשהו תכננתי לתת אותו בסוף.

<קרן טרנר: אני חושבת שברגע שגברים לא יוותרו על הורות אז נשים גם לא יוותרו על עבודה ושתי הקבוצות מפסידות כרגע מחוסר האיזון.

<קרן טרנר: אנחנו נרצה לתת דגש על איזון בין משפחה ועבודה גם לגברים וגם לנשים.

<קרן טרנר: גם הגברים מפספסים היום בגדול.

<קרן טרנר: אני מנכ"לית משרד התחבורה, זה לא אומר שבעלי הוא כל היום בבית.

<קרן טרנר: אנחנו בהורות שוויונית, אבל זה מחייב שגם הגברים ייצאו לפחות פעמיים בשבוע הביתה לקחת את הילדים.

<קרן טרנר: אני חושבת שברגע שגברים ייצאו פעמיים בשבוע לקחת את הילדים לא יהיה פער כזה גדול בין להעסיק אישה ללהעסיק גבר.

<קרן טרנר: ואני חושבת שזה מתחיל מכשאנחנו צעירות ויודעים שעוד מעט נהיה אמהות, זה ממשיך כשיודעים שאנחנו אמהות ואחר כך כבר בגילאים מבוגרים מסתכלים על הרזומה שלנו אז אם היינו אמהות הרבה מאוד זמן ולא קידמו אותנו אז אנחנו בבעיה.

<קרן טרנר: אז ב-2017-18 הולך להיות - - -

עאידה תומא סלימאן: אני מסכימה עם זה, למרות שהייתי חושבת, עד שנגיע למצב הזה מגיע לנשים שיהיה להן יום האישה.

עאידה תומא סלימאן: ומגיע לגברים שיהיו במשרדים בלי הנשים שיצאו ליום האישה ויידעו כמה הן נחוצות בתוך המשרד.

עאידה תומא סלימאן: כשלא יידעו להסתדר בתוך המשרד.

<קרן טרנר: אנחנו נלמד אותם את זה בדרך אחרת.

<קרן טרנר: כשאני מסתכלת על תקציב הפיתוח אנחנו קצת מתקשים את הכבישים והמחלפים שלנו לחלק בהיבט המגדרי אבל כן כמה נתונים ניסינו לראות מה יכול לעניין.

<קרן טרנר: אז בעשור האחרון, כשאנחנו מסתכלים על תאונות דרכים שזה נושא שאנחנו, כמובן, מאוד מתמקדים בו במשרד, 73% מההרוגים שלנו הם גברים אז יש הרבה יותר הרוגים גברים מנשים.

<קרן טרנר: הפרופורציה של נשים הרוגות כנוסעות גבוהה פי שלושה מזו של גברים.

<קרן טרנר: אנחנו רואים בדיאגרמה כאן, אני אסביר אותה בעל פה.

<קרן טרנר: יש פחות הרוגות נשים, והנשים שנהרגו בתאונות דרכים נהרגו בעיקר כהולכות רגל וכנוסעות.

<קרן טרנר: גברים בעיקר כנהגים.

<קרן טרנר: זה כמובן תולדה של מחזיקי רישיון הנהיגה הם כמובן רבים יותר גברים וגם מסקר משקי בית עולה שלכל משק בית שיש בו רק רכב אחד אז בדרך כלל המפרנס העיקרי - - - רואים את זה אחרי זה בנתונים של התחבורה הציבורית.

<קרן טרנר: אז זה גם מי שנוהג, זה מסביר את זה וזה גם מסביר עוד מעט את התחבורה הציבורית.

<קרן טרנר: עכשיו נעבור לתחבורה ציבורית.

<קרן טרנר: מבחינת תקציב המשרד לתחבורה ציבורית, אנחנו משקיעים כמעט 6 מיליארד ₪ בסבסוד נסיעות אוטובוס, רכבות, רכבות קלות, זה תקציב התמיכות שלנו.

<קרן טרנר: באוכלוסייה הכללית יש לנו 23% מסך הנסיעות שמתבצעות בתחבורה הציבורית, השאר בתחבורה פרטית.

<קרן טרנר: באוכלוסיית הנשים יש יותר הישענות על תחבורה ציבורית, זה 30%.

<קרן טרנר: מספר הנוסעות גבוה ממספר הנוסעים.

<קרן טרנר: 60% בקווים העירוניים ו-55% בקווים האזוריים.

<קרן טרנר: אני מניחה שזה תולדה שנשים עובדות יותר קרוב - - -

<קריאה: גבר לוקח את הרכב.

עאידה תומא סלימאן: צריך לזכור שיש נשים שאין להן תחבורה ציבורית שישתמשו בה.

עאידה תומא סלימאן: היו מוסיפות ל - - -

<קרן טרנר: אנחנו עוד מעט נראה את זה.

<קרן טרנר: מבחינת רכבת ישראל זה נחלק בערך שווה בשווה.

<קרן טרנר: זה מה שאמרתי, מבחינת מחזיקי רישיון נהיגה יש פחות נשים ומה שדיברנו עם אחזקת רכב אחד.

<קרן טרנר: מבחינת היקף השירות בתחבורה הציבורית אנחנו מדיי שנה מעלים את הקילומטרים של תחבורה ציבורית שאנחנו מקצים במדינת ישראל.

<קרן טרנר: כן חשוב לי לדבר דקה על החברה הערבית.

<קרן טרנר: אני מנכ"לית 4-5 חודשים.

<קרן טרנר: לפני זה כיהנתי 4.5 שנים בערך כסמנכ"לית תשתיות.

<קרן טרנר: בשנים האחרונות אנחנו השקענו הרבה מאוד בהנגשת תחבורה ציבורית ליישובים הערביים, לתוך היישובים.

<קרן טרנר: המצב האבסורדי שב-2010-2011-2012 בהרבה מאוד מיישובי החברה הערבית בכלל לא נכנס אוטובוס פנימה הוא מצב הזוי, בלתי נסבל וכנראה אין לי מילים לתאר את זה בכלל וכמובן דו"חות גם של המ.מ.מ וגם של מכון אדווה ואחרים מדברים על זה שהשתלבות של נשים ערביות בעבודה היא כמובן חסם משמעותי, זה חסם הנגישות למוקדי התעסוקה - - -

עאידה תומא סלימאן: ב-2006 דיברנו על זה, לפני המ.מ.מ.

עאידה תומא סלימאן: ולפני כולם, דיברנו על זה ב-2006 בארגון שניהלתי אז וכולם לא הבינו על מה אנחנו מדברות.

<קרן טרנר: אז היום קצת יותר.

עאידה תומא סלימאן: מצויין שהגענו לנקודה הזאת.

<קרן טרנר: עדיין יש לנו אתגר גדול.

<קרן טרנר: אפשר לראות כאן כמה עלינו אם ב-2012 היו לנו מבחינת היקף קילומטר שבועי שמוקצה לחברה הערבית משהו כמו 673,000 ק"מ שבועיים, היום אנחנו כמעט במספר כפול ואנחנו הולכים ומרחיבים.

<קרן טרנר: זה חייב אותנו בהרבה מאוד השקעות תשתית, שימו לב כמה מאות מיליונים הקצנו.

<קרן טרנר: זה בנוסף לפרויקטים של כיכרות וכבישים.

<קרן טרנר: פרויקטים שמיועדים אך ורק לתשתית תחבורה ציבורית שינגישו את התחבורה הציבורית בתוך היישובים.

<קרן טרנר: אני חייבת להגיד שעוד יש לנו אתגר גדול וגם למנהיגות של החברה הערבית יש כאן אתגר לראות איך השימוש יגבר.

<קרן טרנר: האוטובוסים היום נוסעים דיי ריקים.

<קרן טרנר: לא בכל יישוב, לא כל אוטובוס, אבל כן השימוש - - - זאת אומרת, כבר יש אוטובוסים שנוסעים, אבל לא מספיק ולפעמים ונדליזם בתחנות שמקשה גם כן אחר כך כי אוטובוס לא יכול להיכנס אם אין לו מקום מוסדר אז יש לנו עוד הרבה אתגר כאן, אבל מבחינת הקצאת משאבים של המשרד אנחנו במקום אחר לגמרי.

עאידה תומא סלימאן: השאלה האם נעשתה בדיקה מבחינת שעות וגם המסלול של התחבורה הציבורית אם הוא מותאם.

עאידה תומא סלימאן: כי נקודת ההנחה שאני יוצאת ממנה, מתוך היכרות עם המצב, שהתחבורה הציבורית בדרך כלל משתמשות בה לרוב נשים במיוחד בתוך הכפרים הערביים והערים, אבל גם כן באופן כללי ראינו את זה בשקף שהבאת בפנינו.

עאידה תומא סלימאן: אם המסלול לא לוקח בחשבון את הצרכים של הנשים - ראינו את זה בפרויקטים שנעשו תכנון מסלולים בכפרים מסויימים למשל, שלא חיברו את נקודות השירות החיוניות לנשים שהן משתמשות בהן באופן יום יומי, אז השימוש בתחבורה הוא לא הכי נגיש ולא הכי טוב בשבילן.

עאידה תומא סלימאן: השאלה אם לוקחים את זה בחשבון כאשר מתכננים את הקווים, האם בודקים את זה, למה משתמשים, למה לא משתמשים.

<קרן טרנר: לפני שביצענו את פרוייקטי התשתית, ישבנו עם כל רשות ורשות בחברה הערבית.

<קרן טרנר: אני ישבתי עם כל רשות מעל 8000 תושבים, ונציגות בכירה מטעמי ישבה עם השאר.

<קרן טרנר: ישבנו עם רשות, רשות וניתחנו מהם מנועי הצמיחה של הרשות, לאן מתפתחת הרשות, איפה האוכלוסיה יושבת, איפה ניתן בכלל באמצעות תשתית להעביר כי אם יש בתים ואי אפשר להעביר אוטובוס זה עניין אחר.

<קרן טרנר: והקפדנו שבעצם יש כיסוי של המסלול שמרחק הליכה של - - -

עאידה תומא סלימאן: אני מכירה את המועצות ואני מכירה את הנציגים.

עאידה תומא סלימאן: לא היו נשים בטח.

<קרן טרנר: אני רגע אסיים ואז תרחיבי.

<קרן טרנר: הכיוון הוא שיהיה מרחק הליכה סביר לכל משתמש לרבות, כמובן, נשים.

<קרן טרנר: היום אנחנו גם עושים הרבה שולחנות עגולים ומנסים להבין איך לשפר את זה ומאוד פתוחים לשנות.

<קרן טרנר: אבל נעה אבירם, ראש אגף תחבורה ציבורית אז אני אשמח אם תרחיבי.

<נעה אבירם: אני אשמח לומר עוד כמה מילים בנושא.

<נעה אבירם: קודם כל הציגה קרן את ההשקעה בתשתיות עבור התחבורה הציבורית, צריך לזכור שיש גם השקעה בסובסידיה.

<נעה אבירם: מדי שנה תוספת בסובסידיה של 100 מיליוני ₪ ספציפית ליישובי המגזר הערבי.

<קרן טרנר: זה הקילומטראז' כאן שעולה.

<נעה אבירם: כן.

<נעה אבירם: דבר נוסף, חשוב להגיד, התכנון נעשה תוך שיתוף ציבור שכלל גם, דרך אגב, שיתוף ציבור מופרד לגברים ולנשים על מנת לאפשר סביבה יותר מתאימה ונוחה ולהתמקד בצרכים.

<נעה אבירם: כמו שאנחנו רואים יש צרכים שונים לכל מגדר.

<נעה אבירם: חשוב לי להגיד שמלבד אזורי תעסוקה יש התמקדות בשירות למוסדות להשכלה גבוהה.

<נעה אבירם: גם זה נצבע כחסם בקידום המגזר הערבי בכלל ונשים בפרט.

<נעה אבירם: ופרויקט נוסף כחלק מזה שהיום אנחנו מכשירים מתאמי תחבורה ציבורית ביישובים הערביים שבעצם הרעיון הוא שבתוך הרשות יישב מתאם לנושא התחבורה הציבורית והוא או היא יוכלו להציף מהשטח את אותם צרכים ייחודיים ליישוב ולתושבים שבו.

<קרן טרנר: ולסיום, ואז אנחנו פתוחים לשאלות וכולנו כאן, כל מי שנוגע בתקציב.

<קרן טרנר: אז כאן תכננתי להגיד את מה שאמרתי קודם.

<קרן טרנר: אני אמא לתינוק בן 9 חודשים, אני מגיעה לשילב ורואה שני ספרים, אחד ספר של בעלי מקצוע בנים, אחד ספר בנות קסומות.

<קרן טרנר: כשאני רואה פרסומת לעוף טוב, כשרואים רק אישה או כביסה רק אישה זו בדיוק ההבניה שגורמת להרבה מאוד ממה שאנחנו רואים היום.

<קרן טרנר: אני אשמח שכאלה דברים יהיו בכלל מחוץ לחוק.

<קרן טרנר: שלא יהיה מצב שבו פרסומת שתומכת בהבניה, פרסומת מגדרית מדברת בלשון אישה או מציגה רק אישה.

<קרן טרנר: זה לא אמור להיות, מה שאנחנו רואים כאן, לא אמור להיות במדינת ישראל בשנת 2016.

<קרן טרנר: באנגלית, גבר ואישה זה אותה שפה.

<קרן טרנר: אצלנו צריך להקפיד על זה שמדברים בלשון רבים כדי לא להפנות פרסומות רק לנשים, גם שלא יהיו נשים לבד בכאלה מקומות, אבל אני תוהה איך אנחנו נחנך את הילדות שלנו לרצות להיות כל מה שהן יכולות לחלום, יכולות להיות טבח ורופא וליצן.

<קרן טרנר: הן לא חייבות להיות על עקבים ועם הכתר הזה.

<קרן טרנר: אז אולי קצת בנימה האופטימית הזאת, הטייסת, הקברניטה הראשונה באלעל זו נהגת מוסלמית ראשונה מטירה והנה מנכ"לית משרד התחבורה וראש אגף ואנחנו מתקדמים לשם אבל המצב במדינה בכלל וכנגזרת במשרד שלנו עדיין לא איפה שהיינו רוצים להיות.

<קרן טרנר: אז אנחנו פתוחים לשאלות ותובנות לרשותכם.

עאידה תומא סלימאן: תודה רבה על ההצגה שעשית ואני מסכימה איתך בקטע של הפרסומים, אבל לצערי הרב העניין של ההבניה החברתית נעשית לא רק דרך הפרסומות.

עאידה תומא סלימאן: גם בתכניות טלוויזיה, באיך מוצגות נשים, למה מוזמנות נשים לדבר, באיזה נושאים, מה התדמית שמנסים לשדר בדרך כלל.

עאידה תומא סלימאן: וחבל.

עאידה תומא סלימאן: חבל שלא רואים אותך או כל מנכ"לית משרד אחרת יותר בטלוויזיה כדי לשדר את המסר הזה ולהגיד בעצם העובדה שתדברו על המשרדים ועל העשייה שלכם בתוך המשרדים זה כבר לתת דוגמא אחרת, זה כבר להנחיל ערכים אחרים.

עאידה תומא סלימאן: אבל יש לנו המון מה לעשות בהרבה תחומים.

עאידה תומא סלימאן: זה מה שאנחנו מנסות לעשות בוועדה הזו, לגעת במכלול הנושאים והיום נתמקד במשרד התחבורה.

עאידה תומא סלימאן: אנחנו מבקשים בדרך כלל ממרכז המידע והמחקר בכנסת כל שנה לעשות סקירה כללית ובדיקה לכל הסקירות המגדריות ואני אתן לך, אילנית, קצת ככה להגיב על מה שעברת עליו.

<אילנית בר: טוב, אז דבר ראשון, בחוברת של התקציב לא הייתה את כל הסקירה שעשית פה בנושא השכר והפתעתם אותנו.

<אילנית בר: רוב הסקירה שם נעשתה על הסבסוד של התחבורה, על החלק של הפיתוח.

<אילנית בר: מה שהיה חסר לי קצת - - -

<קרן טרנר: אין את זה בנתונים של נציבות שירות המדינה כי זה נושאים שהם כלל רחביים.

<אילנית בר: אני יודעת שבכל חוברות התקציב הדרישה הייתה גם לנתח את רכיב השכר.

<קרן טרנר: ואנחנו היחידים שלא עשינו את זה?

<אילנית בר: לא היחידים.

עאידה תומא סלימאן: דווקא בשנים קודמות רוב המשרדים עשו רק את זה.

<קרן טרנר: יכול להיות שבגלל זה.

<קרן טרנר: הבנתי שבשנה שעברה הרבה שאלות נגעו לתחבורה הציבורית אז יכול להיות שבזה התמקדו.

<אילנית בר: מה שהיה לי קצת חסר בכל הנושא של הסבסוד תחבורה ציבורית ופיתוח תחבורה ציבורית, עשיתם איזשהו פילוח על סמך סקרים של כמה נשים נוסעות, כמה גברים נוסעים וכולי.

<אילנית בר: השאלה אם לדוגמא, התקציבים שלכם הרי גדלים משנה לשנה, השאלה אם אתם יודעים לפלח את הגידול בתקציבים אם נשים נוסעות יותר בתוך ערים או מחוץ לערים ואז לבוא ולהגיד אנחנו משקיעים כאן יותר וכאן פחות ולדעת את הפילוח בתוך הגידולים האלה שלכם.

<אילנית בר: גם בפיתוח הכבישים, גם בפיתוח התחבורה הציבורית, ככה שהם יתאימו בעצם למה שמצאתם.

<אילנית בר: לשעות ל- - -

עאידה תומא סלימאן: והשעות, נכון.

<אילנית בר: לשעות הנסיעה.

<אילנית בר: מצאתם המון הבדלים, ראיתי שם גם שהתייחסתם אליהם.

<אילנית בר: זאת אומרת, יש לכם את המידע, השאלה אם את התקצוב, לפחות את התקצוב הנוסף אתם מנתבים לפי הניתוחים האלה.

<קרן טרנר: את התקצוב הנוסף אנחנו מנתבים לפי מדיניות מאוד ברורה שבתוך המטרופולינים אנחנו רוצים להשקיע בתחבורה ציבורית אז שם אנחנו משקיעים הרבה מאוד בנתיבי העדפה וברכבות קלות ובמה שמפריע לאוטובוס לנסוע.

<קרן טרנר: התקציבים הבין עירוניים שלנו שזה רכבת וכבישים בין עירוניים אני חושבת שהם כן מאפשרים לצמצם מרחקים.

<קרן טרנר: זאת אומרת, אם אנחנו יודעים שמרבית האנשים רוצים לעבוד במרחק של 20 דקות וחצי שעה מהבית אז כשאנחנו משקיעים בתשתית כבישים שמאפשרת, היא מגדילה בעצם את הטווח שאפשר לנסוע למקומות תעסוקה - - -

עאידה תומא סלימאן: אבל בלי לחזק את התוך אנשים לא יצליחו להנות מהבין עירוני ומהתחבורה שהיא - - - כי אני מכירה למשל מצב, ואני דווקא פניתי למשרד בעניין הזה, הייתי בביקור בסיור בבית ג'אן ואחד הדברים שנאמרו לי שיש מרכז מסחרי דיי גדול בכרמיאל שהצעירות יכולות לעבוד שם כשבכפר עצמו אין תעסוקה.

עאידה תומא סלימאן: אבל הבעיה שהמרכז המסחרי עובד עד שעה עשר בלילה והקו אוטובוס האחרון שיוצא דווקא לכפר אני חושבת שזה היה בתשע.

עאידה תומא סלימאן: כלומר, רק צריך להוסיף - - -

<קרן טרנר: זה כל כך קל לתקן.

<קרן טרנר: אנחנו רק צריכים שיבקשו.

<קרן טרנר: אנחנו צריכים שאותם אנשי קשר ברשות יבואו ויגידו שזה חסם.

<קרן טרנר: אנחנו מאוד נשמח שאוטובוסים שלנו לא ייסעו ריקים ושהם ייסעו בשעות יותר רלוונטיות, אבל אנחנו לא יודעים להגיד שיש את הסוגיה הזאת של המרכז המסחרי.

<קרן טרנר: הרשות המקומית צריכה להגיד.

עאידה תומא סלימאן: ברור, אבל גם ברגע שאין תחבורה פנים כפר או פנים עיר זה לא מאפשר לנשים לצאת להשתמש יותר בתחבורה הבין עירונית.

עאידה תומא סלימאן: למשל, כשלא היה אוטובוס שהסתובב בתוך אום אל פאחם כולם היו צריכים לרדת לכביש ערה וערערה כדי לתפוס את התחבורה הבין עירונית וזה קשה מאוד.

עאידה תומא סלימאן: אז להשקיע, להתמקד בתחבורה הבין עירונית כאשר הקו המקשר בין תוך העיר או תוך הכפר לבין הבין עירוני חסר זה לא ממש משנה את המצב.

<קרן טרנר: לכן התכניות שלנו כוללות הסדרת כניסה נוספת מדרום מערב לאום אל פאחם שתאפשר עוד כיסוי.

<קרן טרנר: הפרויקטים העירוניים שלנו מוכוונים להגדיל את הכיסוי של התחבורה הציבורית.

<קרן טרנר: אז זה הצירים המרכזיים בתוך הערים וזה כניסות נוספות בטיחותיות ומקום לאוטובוס להסתובב כדי להיכנס מעוד מקומות.

<קרן טרנר: כי ראינו שכשהוא נכנס בכניסה הראשית ועושה את כל הסיבוב לא לכל האיזורים הוא מגיע ולחלק הוא מגיע אחרי עיכוב מאוד רציני.

<קרן טרנר: אבל אם אנחנו עושים עוד כניסה אז יש לנו הזדמנות לעוד קווים.

<קרן טרנר: אנחנו משקיעים בערים בהנגשת התחבורה הציבורית בעיקר ומבחינת כבישים ורכבות זה בבין עירוני, אז אנחנו כן מנסים לחבר בין הדברים.

עאידה תומא סלימאן: אוקיי.

עאידה תומא סלימאן: בבקשה.

<ולריה סייגלשיפר: שלום, אני ולריה סייגלשיפר ממרכז אדוה, אז קודם כל רציתי גם לברך אותך עכשיו בפומבי ואני מאוד שמחה על ההצגה שלך ועל הכוונות שלך לשפר ולקדם שוויון מגדרי במשרד.

<ולריה סייגלשיפר: אני רוצה להתייחס בעיקר לניתוח השימושים בתחבורה הציבורית שבעצם זה הניתוח העיקרי ולמשרד התחבורה יש ניתוח מצויין.

<ולריה סייגלשיפר: מצויין כי הוא נשען על דפוסי ניידות של נשים וגברים שנעשו בעבר גם בשיתוף עם מרכז אדוה, כפי שגם נאמר, יש ניתוח גם של כיצד דפוסי ה- - - זה שלא לוקחים בחשבון את השוני בדפוסי הניידות פוגע בהשתלבות בתעסוקת נשים.

<ולריה סייגלשיפר: השאלה מה מתכוונים לעשות.

<ולריה סייגלשיפר: למשל, אתם מציינים שנשים נוסעות יותר בשעות צהריים שזה נחשבות שעות שפל.

<ולריה סייגלשיפר: וזה בדיוק השעות של חלקיות המשרה שנשים צריכות לאסוף את הילדים מהמסגרות ואין להן אופציה.

<ולריה סייגלשיפר: חלק מהנשים מוותרות על עבודה או חייבות להמשיך לעבוד בחלקיות משרה ובגלל שאתם מעניקים סובסידיות יש גם אפשרות להקנות את הסובסידיות, להנחות את הקווים שנמצאים.

<ולריה סייגלשיפר: להגיד אוקיי, תוסיפו קווים בשעות האלה ואז לתת מענה לצרכי התעסוקה של נשים.

<ולריה סייגלשיפר: אותו דבר זה הנושא של המסלולים שגם הוזכר בסקר שלכם.

<ולריה סייגלשיפר: נשים, בגלל הסיבות שקצת הוזכרו פה, עובדות יותר קרוב לבית וגם מקומות התעסוקה של נשים בהרבה מקרים ממוקמים באזורי המגורים.

<ולריה סייגלשיפר: לכן הן צריכות אוטובוסים שמקשרים בין אזור מגורים אחד לשני ולא קווים שעוברים דרך מרכז העיר כי זה מאוד מאריך את האפשרות להגיע לעבודה.

<ולריה סייגלשיפר: אז לנושא הזה צריך לתת מענה.

<ולריה סייגלשיפר: בנושא שבכלל לא הוזכר פה, אבל שכן מופיע בסקירה שלכם זה נושא הביטחון.

<ולריה סייגלשיפר: אתם מזכירים פה שתחושת הביטחון של נשים יורדת עם שעות החשיכה כי נשים יותר נחשפות לפגיעות מיניות.

<ולריה סייגלשיפר: הנושא של פגיעות מיניות בתחבורה ציבורית הוא נושא שלא מאפיין את ישראל, זה קורה בכל העולם, אבל יש שם הרבה מאוד מה לעשות.

<ולריה סייגלשיפר: הדרכות של נהגים, הכשרות.

<ולריה סייגלשיפר: כאן גם היינו מצפות שתהיה איזשהי התייחסות, הענות לנושא הזה.

<ולריה סייגלשיפר: ואנחנו, כמובן, נשמח לתת לכם רעיונות מה אפשר לעשות.

<ולריה סייגלשיפר: אנחנו מאוד נרצה לתת לכם כלים או לעבוד ביחד כדי לשפר את המצב הזה.

עאידה תומא סלימאן: ולריה, כדאי רק להזכיר, שקיימנו דיון בזמנו בוועדה בנושא של הטרדות מיניות בתחבורה הציבורית וגם פנינו למשרד כאשר קיבלנו תשובות בעניין ההדרכות לנהגים.

עאידה תומא סלימאן: אבל לצערי הרב, אין שום דבר שמחייב את המשרד ואולי כדאי לחשוב על זה שהטרדות מיניות בתוך התחבורה הציבורית, בין נוסעים לנוסעות וזה לא בהכרח ההתמקדות של המשרד שהייתה יותר בין נהגים, נותני שירות לנוסעים ולאו דווקא בכל התחבורה הציבורית כמתחם מסוים או מרחב שצריך לפתח בו מודעות יותר לבטחונן של נשים.

עאידה תומא סלימאן: ואנחנו בזמנו, ניסיתי, ובדיוק עכשיו דיברנו, אולי כדאי, היה רעיון לקדם משהו כמו קו אפס הטרדות.

עאידה תומא סלימאן: שנצלם קמפיין, קו אפס הטרדות.

עאידה תומא סלימאן: יש קווי אוטובוסים, יש קווי רכבת.

עאידה תומא סלימאן: שנצא עם אמירה כזו - - -

<קריאה: לבחור את הנוסעים והנוסעות או איך זה?

עאידה תומא סלימאן: לא, כמן הצהרה של משרד התחבורה והנהגים שלא יהיו יותר מודעים לעניין העניין הזה.

עאידה תומא סלימאן: מן מסר.

עאידה תומא סלימאן: וזה גם יהיה מלווה גם בהודעות וסטיקרים שאפשר לשים בתוך קווי התחבורה ואפשר לעשות הדרכות כלליות של הנהגים והנהגות איך באמת להתייחס כאשר קורה דבר כזה בתוך האוטובוס, מה לעשות, איך להגיב.

עאידה תומא סלימאן: ואפשר לפתח את זה.

עאידה תומא סלימאן: אני מאוד מקווה שבאמת נצא היום לפחות בהסכמה שנשב ונעבוד על זה ונראה איך זה יתפתח.

עאידה תומא סלימאן: חבר הכנסת, להמשיך או ?

מסעוד גנאים: לא רוצה להמשיך, רוצה רק לברך את המנכ"לית.

מסעוד גנאים: את חדשה בתפקיד נכון?

מסעוד גנאים: אז בהצלחה.

מסעוד גנאים: הייתה לי פגישה עם עוזי יצחקי לאחרונה לפני חצי שנה, אולי שנה אז בהצלחה ואני מקווה היותך מנכ"לית עוזרת לעניין הנדון בוועדה היום.

עאידה תומא סלימאן: מה שמעניין זה שאת מנכ"לית רביעית במשרדי הממשלה נכון?

<קרן טרנר: לא ספרתי.

עאידה תומא סלימאן: אני חושבת שזה המצב.

<קרן טרנר: חינוך, משפטים, נגב גליל וירושלים גם.

עאידה תומא סלימאן: אז זהו, רביעית, ידעתי.

עאידה תומא סלימאן: עורכת דין, מאירה בסוק, נעמ"ת.

<מאירה בסוק: אני מאוד שמחה לראות נשים בתפקידים בכירים, זה כיף גדול.

<מאירה בסוק: יש לי שתי שאלות.

<מאירה בסוק: שאלה ראשונה האם אתם יכולים לתת - - - יש כבר נהגת מוסלמית - - -

עאידה תומא סלימאן: ערבייה.

עאידה תומא סלימאן: בואו נעשה את זה ככה.

<מאירה בסוק: האם יש סיכוי שאתם יכולים לתת סובסידיות, הלוא אין לכם שליטה מוחלטת על כל התחבורה הציבורית, אלא רק לרגולטור, שיהיה איזשהי סובסידיה או לתת לנשים יותר להתקדם, יותר כסף למי שמקדם נשים כנהגות.

<מאירה בסוק: האם בכלל יש רצון לקדם את כל הנושא הזה כי אני חושבת שכן נשים מאוד ירצו לעבוד כנהגות, אין שום בעיה בעניין הזה.

<מאירה בסוק: עכשיו, שאלה שניה לגבי החלקיות משרה אצלכם במשרד.

<מאירה בסוק: האם החלקיות נובעת מרצונן של נשים או אתם מעדיפים שיהיו משרות חלקיות במשרד.

<קרן טרנר: שאלתי מה הסיפור.

<קרן טרנר: הבנתי שמעט מאוד נשים - - - יכול להיות שכשהן הגיעו לעבודה זה התאים להן.

<קרן טרנר: חלקן היום כבר לא מתאים להן חלקיות המשרה שאליה הן נכנסו אז אנחנו כן מתכוונים לטפל בהשלמות משרה ככל שאפשר.

<קרן טרנר: בסניפי הרישוי היינו רוצים לפתוח גם אחר הצהריים שיהיו משמרות ולהשלים דבר ראשון, לפני שמתקננים תקנים נוספים, להשלים את חלקיות המשרה למי שכמובן זה מתאים לה.

<קרן טרנר: מי שמעדיפה להישאר בחלקיות משרה, משיחה כללית, מהממונים עליהן, הבנתי שכן מרביתן רוצות לעבור למשרה מלאה.

<מאירה בסוק: כן זהו, כי המשכורת היא כל כך ירודה.

<מאירה בסוק: עכשיו, לגבי הנהגות.

<קרן טרנר: לגבי הנהגות אני לא יודעת להגיד.

<קרן טרנר: אני חושבת שזה - - - אותנו לשאול מה החסמים, מה יגרום לנשים לבוא להיות נהגות.

<קרן טרנר: היום התהליך של לקבל רישיון נהיגה לנהג הוא תהליך מאוד ארוך שאנחנו מנסים לשפר ויכול להיות שהחסם בפני נשים הוא כזה או אחר.

<מאירה בסוק: כי יש נשים שהן נהגות ברכבים צבאיים בלי בעיה - - -

<נעה אבירם: אני אשמח להרחיב בנושא ספציפית כי קודם כל בענף התחבורה הציבורית יש מחסור בנהגים, לא משנה מאיזה מגדר.

<נעה אבירם: כן זיהינו את הנשים כאיזשהו, כ-pull שממנו אפשר למשוך עוד עובדות.

<נעה אבירם: ודרך אגב, כבר מבלי תמריצים מיוחדים רואים יותר ויותר.

<נעה אבירם: הנוסעים בתחבורה הציבורית רואים יותר ויותר.

<נעה אבירם: את הנהגת החרדית ברכבת הקלה לא רואים פה, אבל אם אנחנו במגזרים נוספים אז גם זה קיים.

<נעה אבירם: בכל אופן, אנחנו עומדים, אנחנו ברשות התחבורה הציבורית במשרד התחבורה, לקראת מכרז לתכנית פיילוט להשתתפות של 25 נשים שיוכשרו כנהגות והן יקבלו מלגה עבור חודשי ההכשרה.

<נעה אבירם: היום זה אחד הפערים הגדולים שהם בעצם נדרשים להכשרה מאוד מאוד ארוכה מבלי שהם ממומנים בתקופה הזו, ולכן המשרד כן יממן את חודשי ההכשרה.

<נעה אבירם: גם - - -

עאידה תומא סלימאן: סליחה, זאת תהיה הכשרה מרוכזת?

עאידה תומא סלימאן: ה-25 ילמדו ביחד או שאתם תממנו בכלל בארץ?

עאידה תומא סלימאן: כי זה שונה, אז זה נפתח ליותר נשים שקל להן להגיע לקרבת מקום.

<נעה אבירם: ככל שאני יודעת זאת תהיה הכשרה מרוכזת שהיא, דרך אגב, כרגע גם מרוכזת במגזר הערבי וכוללת ליווי צמוד של הקבוצה הזו.

<נעה אבירם: ובכל אופן זה מימון של ההכשרה, מימון מחייה, מימון כל הבדיקות שנדרשות.

<מאירה בסוק: מצויין.

<מאירה בסוק: נהדר.

<מאירה בסוק: אז תפרסמו את זה גם כי אני לא יודעת אם אנשים יודעים מזה בכלל.

עאידה תומא סלימאן: אני חושבת שזה - - - בדיוק כשהתחלת לדבר רציתי להציע, במיוחד עכשיו כשיש תקציבים מוקצים לעידוד, שילוב נשים ערביות בתעסוקה לעשות את זה לנשים ערביות והנה הקדמתם אותנו.

עאידה תומא סלימאן: זה מפליא.

עאידה תומא סלימאן: אבל גם חבר כנסת, מסעוד גנאים, סיפר עכשיו שיש בסכנין עוד, יש נהגת אוטובוס.

עאידה תומא סלימאן: אז זה לא הנהגת היחידה בוא נגיד ככה.

<קרן טרנר: היא הנהגת המוסלמית הערבייה הראשונה, לא אמרנו שהיא היחידה.

עאידה תומא סלימאן: אני מכירה עוד מישהי דווקא מהכפרים שמסביב נצרת.

עאידה תומא סלימאן: אבל לא חשוב.

עאידה תומא סלימאן: כל עוד אנחנו עדיין זוכרים את כולם זה אומר שאנחנו צריכות להתקדם ושיהיה לנו יותר.

<ענבר סבאג שפייזיק: אפשר שאלה?

עאידה תומא סלימאן: כן.

<ענבר סבאג שפייזיק: שלום, אני ענבר, מנציבות שירות המדינה.

<ענבר סבאג שפייזיק: שאלה, לא יודעת אם דיברתם על זה כי לא הייתי פה.

<ענבר סבאג שפייזיק: לא ידעתי שהדיון הוקדם אז באתי בזמן, פחות או יותר.

<ענבר סבאג שפייזיק: האם חשבתם לעשות סקר תחבורה ציבורית ארצי מבחינת שביעות רצון של הנוסעים ונוסעות ואז מזה ללמוד על המגמות שאתם יכולים לשנות מבחינת תחבורה ציבורית.

<ענבר סבאג שפייזיק: אני יודעת שסקר זה בדרך כלל דבר מאוד יקר, אבל זה יכול ללמד אתכם גם על השונות בין הנוסעים וגם על מה מטריד אותם, מה הם היו שואפים לקבל מתחבורה ציבורית אפקטיבית ואיפה מוקדי הבעיות שלכם גם מבחינת שעות וכדומה.

עאידה תומא סלימאן: חשבתי שתרצי לענות על למה יש פער בשכר בין עובדי משרד התחבורה כנציגת נציבות שירות המדינה.

<ענבר סבאג שפייזיק: לא הייתי פה אז לא שמעתי את זה.

<קרן טרנר: אבל גם ישבנו שבוע שעבר וקבענו את התהליכים שאנחנו צריכים לעשות, של ניתוח מאוד מפורט של המשרד והמאפיינים כדי להיות במקום אחר.

<נעה אבירם: לגבי סקרים, אז קודם כל בתחבורה הציבורית אנחנו עורכים סקרים באופן שוטף במגוון מדיות מה שנקרא.

<נעה אבירם: בין אם זה על האוטובוס ובין אם זה בתחנות ובין אם זה אינטרנטי.

<נעה אבירם: ברבים מהסקרים, אם לא כולם, אנחנו שואלים לשביעות רצון ומה היה משנה את התנהגותך או התנהגותך ביחס לתחבורה ציבורית.

<נעה אבירם: ואנחנו גם לפני כמה שנים כבר הכנסנו, תמיד כשאנחנו שואלים, את המגדר, על מנת שנוכל לעשות את הפילוחים.

<נעה אבירם: בהמשך למה שנאמר קודם לכן על השירות בשעות השפל אז בהחלט נשים אמרנו, הן נוסעות יותר מהנוסעים הגברים, הן נוסעות בתדירות גבוהה יותר והן נוסעות יותר בשעות האלה שבעיקר בין אחת לארבע.

<נעה אבירם: השעות של החלקיות משרה, השעות של להוציא את הילדים שזה היסטורית שעות של שפל בתחבורה הציבורית, כי בגדול היקפי הביקוש עדיין נמוכים יותר.

<נעה אבירם: יחד עם זאת, נכתבו במשרד הנחיות לתכנון תחבורה ציבורית שנותנות דגש גם על איך אנחנו נותנים מענה גם בשעות השפל, גם דרך אגב, בהקדמת והארכת שעות פעילות.

<נעה אבירם: זה אולי פחות ייחודי לנשים, אבל בשעות האלה שהן פחות השעות של הביקושים הגבוהים.

<נעה אבירם: היום המשרד באופן מלא מנחה את המפעילים, הוא הרגולטור, הוא נותן את הרישיון, לכן זאת הוראה ישירה של המשרד וכאמור בהנחיות התכנון שנכתבו ניתן דגש מיוחד לשירות רציף בשעות השפל.

<נעה אבירם: עוד דבר שלא הזכרנו פה אבל שהוא גם בעצם מעודד את השימוש הרב בתחבורה הציבורית וגם את הנושא של שרשור פעילויות: של יורדים, עולים, אוספים, לוקחים, בדרך עושים עוד כל מיני דברים, זה הנושא של הרפורמה בתעריפים שנכנסה לפני כשנה והיא בעצם מתמרצת את הנוסעים הקבועים.

<נעה אבירם: זאת אומרת, הוזלה משמעותית לכרטיסים חודשיים, שבועיים, יומיים וככה בעצם, אם קודם לכן אותו נוסע, שזה בדרך כלל נוסעת, היה צריך לנסוע למקום אחד, להחליף, להיכנס בינתיים לקחת את הילד, לעשות קניות ולנסוע שוב באוטובוס היה משלם כל פעם בנפרד היום מתאפשר בעלות הרבה יותר נוחה לעשות את הנסיעה הזאת.

<נעה אבירם: עוד מילה לגבי הנושא של ביטחון אישי.

<נעה אבירם: גם אנחנו מקדמים היום תקן של סככות שאחד התנאים פה זה תאורה.

<נעה אבירם: אנחנו יודעים שאחד ה- - - כנשים אנחנו יודעות - - - סככות המתנה לאוטובוסים.

<נעה אבירם: אנחנו יודעות שלהמתין בחושך זאת חוויה מפחידה.

<נעה אבירם: אז באמת שהסככות יהיו בעלות תאורה.

<נעה אבירם: היום כל הנושא של מידע, מידע לגבי הגעת האוטובוס הבא, גם בתחנה, מידע אלקטרוני, וגם היום שיש לנו את זה הכל כבר במכשירים זה מאפשר לנהל את זמן ההמתנה שלנו בצורה יותר נוחה בעצם וגם פה זה איזשהי דרך להתמודד עם הנושא של תחושת הביטחון האישי.

<נעה אבירם: כמובן שככל שיש הצעות נוספות אנחנו נשמח לשמוע מהן.

עאידה תומא סלימאן: חבר הכנסת, מסעוד גנאים, תרצה להתייחס?

מסעוד גנאים: כן.

מסעוד גנאים: תודה רבה.

מסעוד גנאים: תודה תחילה על הדיון החשוב.

מסעוד גנאים: זה צעד, לפי דעתי, גדול קדימה כאשר מתחילים, זאת לא פעם ראשונה שמנתחים ומנסים לפלח את התקציב ודנים בו מבחינת מגדרית, כמה נשים, כמה גברים.

מסעוד גנאים: לא יודע אם זה היה בשנים שעברו אבל זה חדש וזה מעיד על צעד קדימה, כפי שאמרתי.

מסעוד גנאים: אני עוד פעם רוצה לברך את גברת טרנר על המינוי.

מסעוד גנאים: משרד התחבורה הוא מהמשרדים החשובים מאוד, למשל לי כחבר כנסת ערבי ולציבור הערבי זה אחד החשובים בנוסף למשרד החינוך.

מסעוד גנאים: אבל בכל העניין אם מדברים על עניין ההנגשה בכללי כמנוף לשינוי, התחבורה הוא אחד המשרדים החשובים מאוד בעניין הזה.

מסעוד גנאים: אתמול היה לנו יום בעלי המוגבלויות הבינלאומי ולפי דעתי כל שוני יכול לגרום להגבלה בסוף.

מסעוד גנאים: כל שוני, אפילו אם הוא לא שוני בעניין של בעל צרכים מיוחדים, אלא שוני מגדרי, שוני דתי, שוני לאומי.

מסעוד גנאים: אז אני חושב שיש שני תחומים שבהם אפשר לחולל את השינוי הזה וזה החינוך והתעסוקה ושניהם זקוקים באמת להנגשה מבחינת התחבורה, אם זו התחבורה הציבורית או אחרים.

מסעוד גנאים: אני רואה היום את מספר התלמידות, הסטודנטיות שעולה על מספר הסטודנטים במכללות ובאוניברסיטאות.

מסעוד גנאים: והרבה פונים ופונות בעיקר אליי בקשר לתדירות של האוטובוסים.

מסעוד גנאים: למשל, באזור שלנו, באזור סכנין כרמיאל, ששם הרבה סטודנטיות שהן נוסעות כדי ללמוד או בירושלים או בחיפה או בטכניון או בכל המקומות האלה והם זקוקים מאוד לעוד אוטובוסים.

מסעוד גנאים: אז הרבה פעמים פונים אלינו כדי לפנות לא למשרד התחבורה, אלא לפעמים לעירייה, לפעמים לחברה שהיא מפעילה את האוטובוסים האלה כדי - - -

<קרן טרנר: לא צריך לפנות לחברה, היא מקבלת הוראות מהמשרד, זה תקציב של משלם המיסים.

<קרן טרנר: צריך לפנות למשרד.

<קרן טרנר: או לרשות המקומית שתפנה אלינו או למשרד.

מסעוד גנאים: זו רק דוגמא לחשיבות של משרד התחבורה בעניין הזה אם רוצים לחולל שינוי בעניין של החינוך, בעניין גם של התעסוקה מאחר וכולנו יודעים שאחד החסמים בפני הנשים הערביות כדי להשתלב בשוק העבודה זה העניין של התחבורה.

מסעוד גנאים: לכן אני מברך תחילה על כל צעד שאתם עושים, על כל דבר ומקווים גם ליותר כדי לאחל לשינוי, גם בחברה שלנו, החברה הערבית, ובדרך כלל בחברה בישראל מאחר ואנחנו דואגים גם לכולם, לא רק סקטוריאלים למגזר הערבי.

מסעוד גנאים: אבל מאחר שהחברה הערבית היא נחשבת לפריפריה גם בפריפריה ואחר בגלל שנים של הזנחה ושלא שמו לב לדברים שם, לכן אני חושב שצריך להשקיע שם יותר.

מסעוד גנאים: תודה רבה ועוד פעם מאחל לך הצלחה.

עאידה תומא סלימאן: תודה, חבר הכנסת.

עאידה תומא סלימאן: כן בבקשה.

<אירית לבהר גבאי: שלום, שמי אירית לבהר גבאי, אני עובדת בעיריית תל אביב, באגף התנועה.

<אירית לבהר גבאי: אני מהנדסת תחבורה.

<אירית לבהר גבאי: אני הגעתי לנושא של תחבורה ומגדר דרך ועדה משותפת שהתקיימה אצלנו בעירייה לפני מספר חודשים, ועדה משותפת של הועדה לתחבורה והוועדה למגדר.

<אירית לבהר גבאי: הצגתי שם כמה מחשבות שלי על הנושא ואני שמחה על ההזדמנות להעלות אותן כאן.

<אירית לבהר גבאי: הנושא הראשון כבר עלה כאן, הנושא של נשים נהגות בתחבורה הציבורית.

<אירית לבהר גבאי: הועלו כאן כמה נקודות ידועות של יתרון של קידום הנושא הזה.

<אירית לבהר גבאי: אם זה מבחינת משבר הנהגים האקוטי שאני נתקלת בו כל הזמן במגע עם מפעילי התחבורה הציבורית.

<אירית לבהר גבאי: שבאמת יש כאן pull של 50% מהאוכלוסייה שלא רואה את זה בעצמו, לא נראה בעיני המפעילים או מי שאחראי כאופציה ובהחלט זה לא ממומש.

<אירית לבהר גבאי: עם כל הכבוד לנהגת היחידה בסכנין והנהגת היחידה, אין ספק שצריך לקדם את זה יותר ואני מברכת על הפיילוט.

<קריאה: אמרו שתהיה השתלמות.

<אירית לבהר גבאי: כן כן.

<אירית לבהר גבאי: אז אני אומרת, אני מברכת על הפיילוט שנעה סיפרה עליו ובהחלט צריך לקדם את הנושא הזה בצורה הרבה יותר רצינית במסגרת המשרד ודרך המפעילים וכולי.

<אירית לבהר גבאי: מעבר ל - - - יש כאן גם את הצד של ההעצמה הנשים, במיוחד כשפונים למגזרים יותר מוחלשים כמו נשים ערביות, נשים חרדיות.

<אירית לבהר גבאי: אלה שתי נקודות מאוד חשובות לנושא.

<אירית לבהר גבאי: אז אני רוצה להוסיף עוד אספקט וזה הנושא של ראייה של נשים כנהגות לא רק עיסוק כנהגות בעצמו, אלא כאיזשהו פתח לשילוב נשים בכלל בתחבורה בתחומים היותר מתקדמים כגון ניהול, תכנון, תפעול, אפילו אקדמיה.

<אירית לבהר גבאי: כי הרבה פעמים מה שקורה, ואני מכירה את זה מהרבה אנשים בתחום התחבורה שאני באה איתם במגע, הרבה פעמים אנשים מתחילים כנהגים והיום זה גברים, כן, ומתקדמים הלאה אם זה בתוך חברות ההפעלה בניהול אחרי זה אולי מגיעים למשרד התחבורה או לגופים אחרים.

<אירית לבהר גבאי: אפילו באקדמיה, אחד הפרופסורים הכי גדולים בתחבורה ציבורית, פרופסור צדר, הוא התחיל כנהג אוטובוס.

<אירית לבהר גבאי: ואני חושבת שהנושא הזה של לשלב נשים כנהגות זה זריעת איזשהו זרע שיכול בעתיד בהחלט לשלב נשים גם מעבר לנהגות.

<אירית לבהר גבאי: כי צריך באמת לשאוף למעלה.

<אירית לבהר גבאי: כמו שקרן הציגה בהתחלה את הפילוח של הנשים העובדות במשרד ואת רמת ההשכלה, צריך לשאוף לקדם וזה בהחלט פתח.

<אירית לבהר גבאי: אני חיפשתי קצת חומר, אני לא מצאתי איזשהו מחקר רציני שנעשה בתחום, אין לי את הכלים לחפש אבל בהחלט צריך לראות האם - - - ושווה לעשות מחקר כזה אם דרך אקדמיה, דרך הכנסת מרכז המחקר והמידע ובאמת לשאול את השאלה שהעליתם כאן, מה הם חסמים לזה, מה החסמים של ציבור הנשים, מה החסמים בחברה, מה החסמים במשרד התחבורה - - -

עאידה תומא סלימאן: חסמים למה?

<אירית לבהר גבאי: לקידום נשים כנהגות בתחבורה הציבורית ובכלל בענף התחבורה.

<אירית לבהר גבאי: למה זה בעצם לא קורה.

<אירית לבהר גבאי: שווה מאוד לחקור את זה לעומק ולמצוא את התשובות העמוקות והאמיתיות.

<אירית לבהר גבאי: עוד שתי נקודות - - -

עאידה תומא סלימאן: אני מבינה ש - - -

<קרן טרנר: כן, אני באיחור לחקיקה ש- - - פשוט זה דצמבר אז אנחנו בכמה חזיתות ביחד.

עאידה תומא סלימאן: כאן אבל אתן נשארות איתנו, נשארים איתנו כדי לקבל.

עאידה תומא סלימאן: אני מודה לך ומברכת אותך קודם כל על התפקיד ועל העשייה ואני כמובן אעביר אליכם את הסיכום.

עאידה תומא סלימאן: תודה רבה.

עאידה תומא סלימאן: אני יודעת שעשית מאמץ להיות פה.

עאידה תומא סלימאן: תודה.

<אירית לבהר גבאי: אם אפשר עוד שתי נקודות קצרות.

<אירית לבהר גבאי: אני הצגתי אז בוועדה איזשהי עבודה קטנה שעשיתי בנושא רמת שירות בתחבורה הציבורית ומה זה רמת שירות בתחבורה ציבורית.

<אירית לבהר גבאי: איך מודדים אותה, איך היא נתפשת בארץ.

<אירית לבהר גבאי: רמת שירות זה מושג שהגיע מהנדסת תנועה.

<אירית לבהר גבאי: תחבורה מדברת תמיד על קיבולות ומספרים וכמויות והיום רמת שירות בראייה יותר אנושית שבה מסתכלים על הצרכים של הנוסע, הנוסעת במרכז אז יש מדדים אחרים וזה משהו שאני הכנסתי ועשיתי איזושהי בדיקה של צרכים שונים של נשים וגברים בהקשר של רמת שירות ואני אשמח גם להעביר את זה למשרד התחבורה.

<אירית לבהר גבאי: בסוף התייחסתי לאיזשהו נושא שהוא ככה, מהבטן, תרתי משמע, וזה נושא של הורים או ליתר דיוק, אמהות בתחבורה הציבורית.

<אירית לבהר גבאי: אני נוסעת הרבה עם ילדיי בתחבורה הציבורית ויש לי רכב פרטי וזה משהו שנתפס כמאוד יוצא דופן.

<אירית לבהר גבאי: רציתי קצת להעלות את הגורמים לזה.

<אירית לבהר גבאי: מה היתרונות בעיני בדבר הזה, למה המציאות כשעושים את זה היא שונה מהתדמית וזה גם כן - - - וקצת תובנות שהיו לי גם לגבי היתרונות ודברים שאפשר לשפר בנושא הזה של עידוד נשים וילדים שהם בעיני מגזר שפשוט מודר מהתחבורה הציבורית וחבל.

<אירית לבהר גבאי: איך לשלב אותם יותר בתחבורה הציבורית וזה גם איזשהו נושא שאני חושבת ששווה לחקור ויש כלים, גם מהניסיון העולמי לשלב.

<אירית לבהר גבאי: זה גם משהו שאני אשמח להעביר ובהחלט יכול לעודד את הנוסעים.

עאידה תומא סלימאן: אני חושבת שקשר ישיר עם משרד התחבורה אולי יעזור יותר מאשר רק להגיד את זה בוועדה.

עאידה תומא סלימאן: אולי זה עניין שתוכלו להתעניין בו אחר כך.

עאידה תומא סלימאן: יש עוד מישהו שרוצה או רוצה להתייחס?

עאידה תומא סלימאן: אני רוצה רק להעלות עוד נושא שנידון פעמיים כבר בוועדה פה ופנינו למשרד התחבורה ואני אבין אם אין לכם עכשיו תשובה, אבל אני אשמח אחר כך לקבל גם כן תשובה.

עאידה תומא סלימאן: הנושא הוא התחבורה הציבורית בנגב ובמיוחד לאוכלוסייה הערבית בנגב ולנשים ערביות.

עאידה תומא סלימאן: המצב הקיים היום שהרבה וחלק ניכר מהאוכלוסייה גם נמצא בכפרים לא מוכרים והתחבורה הציבורית לא רק שהיא לא נכנסת לכפרים האלה שלפעמים מרוחקים שני ק"מ ושלושה ק"מ וארבעה ק"מ מהקו או מקו התחבורה הראשי או הכבישים הראשיים שעוברים בהם בתחבורה ציבורית, אלא גם כן אין תחנות אוטובוס בכניסות לכפרים האלה כך שמי שנוסע במסלולים הראשיים ורוצה לרדת בדיוק בכניסה של הכפר שעוד הוא צריך או היא צריכה ללכת ארבעה ק"מ ברגל כדי להיכנס לכפר.

עאידה תומא סלימאן: סוחבים אותה על לתחנה הבאה שהיא ביישוב שאחרי והיא צריכה לחזור ברגל עד הכניסה של הכפר שלה ולהיכנס פנימה.

עאידה תומא סלימאן: אני חושבת, בזמנו, משרד התחבורה ענה לי שאי אפשר להוריד נוסעים בתחנות מאולתרות או לא בטיחותיות.

עאידה תומא סלימאן: אז אפשר לעשות תחנות בטיחותיות.

עאידה תומא סלימאן: אפילו בנקודות של הכבישים הראשיים.

עאידה תומא סלימאן: אני הייתי רוצה לראות תחבורה שנכנסת לתוך הכפר ונותנת את השירות לאזרחי המדינה שנמצאים בנקודה הזו, במיוחד כשאנחנו יודעים שבסופו של דבר יש מכוניות ויש מכוניות פרטיות, אבל בדרך כלל הם עם הגברים שיוצאים לעבודה ואז האישה נתקעת בתוך הכפר עם איזשהו ילד חולה שהיא צריכה לקחת אותו לקופת חולים או צריכה להתנייד איתו, היא צריכה למצוא לעצמה חתיכת דרך ללכת ברגל בחום או בקור כדי להגיע לאוטובוס הראשון.

עאידה תומא סלימאן: אני חושבת שזה עניין שאי אפשר להעביר אותו ככה.

<נעה אבירם: אני אגיד על זה שהתחבורה הציבורית פועלת בהתאם לתשתית ואם למקד בהתאם למגבלות תשתית.

<נעה אבירם: והיכן שאין חיבור מוסדר, זה בדרך כלל לכבישי מע"צ מה שנקרא, איפה שאין חיבור מוסדר מהיישוב לכביש מע"צ אי אפשר להכניס לשם תחבורה ציבורית וזה בהחלט חוזר לנושא של הבטיחות.

עאידה תומא סלימאן: היו דוגמאות פה ואני מוכנה לשלוח לכם שדיברו על זה שמכניסים את המיניבוסים או אוטובוסים קטנים כדי לאסוף את הילדים לבתי הספר.

עאידה תומא סלימאן: אז אם האוטובוס הזה שמופעל על ידי משרד החינוך שהוא משרד ממשלתי, יכול להיכנס, אז אוטובוס אחר של משרד ממשלתי אחר אני חושבת שכן יכול להיכנס.

<נעה אבירם: לתחבורה ציבורית יש תקנות שונות מלהסעות תלמידים.

<נעה אבירם: ואני אומרת, איפה שיש תשתית נכנסים.

<נעה אבירם: זה לא שאלה של מוכר או לא מוכר.

<נעה אבירם: זה שאלה של תלות בתשתית - - -

עאידה תומא סלימאן: אבל את יודעת טוב מאוד שזו תשובה של כאילו, זה המצב הקיים.

עאידה תומא סלימאן: כי זה כן עניין של כפר מוכר או לא מוכר כי הכפרים המוכרים יש להם את התשתיות או המינימליות.

עאידה תומא סלימאן: אז כשמדובר על אין תשתית מדובר על הכפרים האלה שאני מדברת עליהם.

עאידה תומא סלימאן: אני לא רוצה לדבר על כפרים.

עאידה תומא סלימאן: אני לא רוצה לדבר על קרקעות.

עאידה תומא סלימאן: אני רוצה לדבר על אזרחים.

עאידה תומא סלימאן: אזרחים שמגיע להם שירות ואתם אמונים לתת את השירות הזה לאזרחים.

<נעה אבירם: ולכן אני אומרת ששאלה ההכרה היא לא השאלה שעומדת בפנינו.

עאידה תומא סלימאן: נכון.

<נעה אבירם: זו שאלת התשתיות בהיבט של בטיחות, בהיבט של עמידה בתקנות.

<נעה אבירם: כנ"ל לגבי הסיפור של - - -

עאידה תומא סלימאן: תגידי לי, תחנה תקינה בטיחותית, אפשר לשים בכניסה לכפר?

<נעה אבירם: יש היום בעיה של הקמת תחנות איפה ש - - - אם אנחנו מדברים למשל על כביש 31 כדוגמא ששם עכשיו הוא עובר הרחבה לדו מסלולי ועם הפרדה וללא יכולת חצייה בטוחה יש היום בעיה באישור של תחנות במקום.

<נעה אבירם: איפה שאפשר, ודרך אגב, יש לנו דיון בנושא איזור אום בטין ספציפית, אבל איפה שאפשר אנחנו מנסים למצוא פתרונות באמצעות, אם זה גשרים או מעקפים או כל מיני דברים כאלה כי ברור לנו, שוב בסוף, אנחנו מסתכלים על הנוסעים.

<נעה אבירם: יש אנשים שצריכים את השירות, אנחנו צריכים לראות איך נותנים לו את השירות.

<נעה אבירם: אבל כמובן בתחומי הבטיחות.

עאידה תומא סלימאן: כן.

עאידה תומא סלימאן: היה מקרה של כפר, אם אני לא טועה, זהרורה אולי, על כביש 80 שהיו בו הרבה דריסות.

עאידה תומא סלימאן: לאחרונה גם הייתה דריסה של ילדה שחזרה מבית הספר בגלל שאין שם דרך חצייה נכונה.

עאידה תומא סלימאן: השאלה, כלומר, את מדברת על זה כמצב נתון.

עאידה תומא סלימאן: השאלה, זה אחריות של משרד התחבורה לעשות את התחנות הבטוחות האלה?

עאידה תומא סלימאן: כי אם הכביש עצמו עובר עכשיו הרחבה אז למה לא דואגים מהתחלה, כאשר מתכננים הרחבה של כביש כן לעשות תחנות בטיחותיות וכן לעשות גשרים לחצייה בטוחה.

<נעה אבירם: אני אומרת שאיפה שניתן אנחנו עושים תחנות כולל פתרונות שיאפשרו, גם אם זה פתרונות שהם יקרים, דוגמת גשרים, איפה שניתן עושים תחנות, לא בכל מקום ניתן.

<נעה אבירם: זו האמת ושוב אנחנו לא נסתכן בתחנה שהיא בטיחותית.

<נעה אבירם: אנחנו כן מקדמים, הציגה המנכ"לית את הנושא של הסדרת תשתיות, אנחנו כן מקדמים תשתיות היכן שניתן.

<נעה אבירם: כולל חיבור לכבישים, כולל סובות שיאפשרו אפילו כניסה לפאתי היישוב.

<נעה אבירם: אנחנו רוצים לתת שירות, אנחנו מסדירים תשתית ככל שיכולתנו לעשות את זה.

<נעה אבירם: איפה שנכנס באמת לבעלות על קרקעות וסטטוטוריקה זה כבר לא לפתחנו.

עאידה תומא סלימאן: אוקיי.

עאידה תומא סלימאן: אני ארצה אחר כך להציג לכם את הבעיות הנקודתיות שכבר עלו במקרה זה ולקבל תשובה מאוד מדוייקת לכל כפר ולכל מקום שעלו בו הבעיות האלה.

<קריאה: אני מציעה שתעבירו את זה אלינו ונעשה דיון עם המנכ"לית.

עאידה תומא סלימאן: אוקיי.

עאידה תומא סלימאן: כן.

<נועה נאמן: עורכת דין נועה נאמן מנציבות שווין הזדמנויות בעבודה.

<נועה נאמן: עברה השבוע החלטה שהמטרה העיקרית שלה זה להוזיל את מחירי הנופש בארץ, לקדם את עסקי המלונאות בארץ ואחד מהסעיפים שם היה תחבורה ליישובי בדואים ליד ים המלח כדי לאפשר להם להגיע למלונות באזור ים המלח ולעבוד שם.

<נועה נאמן: והצעה נוספת שאמורה לעבור, הצעת מחליטים נוספת, מתייחסת ממש על תקציבים לאוכלוסיית הבדואים בנגב שחלק מהם כוללים תחבורה וגם עידוד תעסוקה בכל מיני צורות אז אולי זה - - -

עאידה תומא סלימאן: אני מה זה שמחה שהמדינה רוצה לעודד תעסוקה.

עאידה תומא סלימאן: דרך עידוד תעסוקה כנראה נזכה לקבל שירותים שכבר שנים נאבקים עליהם.

<נועה נאמן: אז אני מקווה שמשם תבוא הבשורה.

<נועה נאמן: אבל אמורים להיות לזה, אמורה להיות תכנית חומש גדולה - - -

עאידה תומא סלימאן: אבל את צריכה לזכור שאת מדברת על הכפרים המוכרים.

עאידה תומא סלימאן: זה לא נותן מענה לאנשים שחיים בתוך הכפרים הלא מוכרים.

עאידה תומא סלימאן: זאת הבעיה, לצערי הרב.

עאידה תומא סלימאן: כל עוד - - - אוקיי.

עאידה תומא סלימאן: אני חושבת - - - קודם כל אני מאוד שמחה שעשינו את הישיבה הראשונה לסקירה מגדרית לתקציב עם משרד התחבורה מאחר וקודם כל כבר עשיתם ניתוח ל-97%, אם אני לא טועה, מהתקציב של המשרד.

עאידה תומא סלימאן: את ה-3% היה כדאי אולי לזכור מה הקושי היה ולמה לא נעשו כדי להבין.

עאידה תומא סלימאן: כי אחד הדברים שהיינו רוצות לעשות בוועדה זה גם לבדוק איפה הקושי קיים בלעשות את הניתוח המגדרי.

עאידה תומא סלימאן: אני חושבת שההערות שניתנו ואני מאוד מקווה שרשמתם אותם אבל אנחנו גם נעביר לכם, גם בעניין של לעשות סקירה או סקר מסוים שיבדוק עד כמה נשים נהנות מהשירותים הקיימים.

עאידה תומא סלימאן: הסקר שאומר שנשים משתמשות 10% יותר זה טוב, אבל כדאי כבר להתקדם ולהעמיק, מתי הן משתמשות, מה השעות היותר נוחות, מה שביעות הרצון מהמסלולים הקיימים לתחבורה.

עאידה תומא סלימאן: אני חושבת שזה יעזור מאוד בלפתח.

עאידה תומא סלימאן: אני מודה על הרצון הטוב באמת ללמוד ולהתעמק ולנסות לתת תשובות על הדברים שקיים בהם חסר.

עאידה תומא סלימאן: שמתי לב שכאשר דובר על העניין של פערי שכר ועל העניין של התקדמות בסולם הדרגות אתן כבר התחלתן את הדיון במשרד איך לעשות את זה.

עאידה תומא סלימאן: גם עם הנציבות אני מקווה שאנחנו נשמע בקרוב על הצעות קונקרטיות.

עאידה תומא סלימאן: מפגישת העבודה שלכן עם נציגות נציבות שירות המדינה, הצעות קונקרטיות, איך הולכים לשפר את המצב.

עאידה תומא סלימאן: אולי דרך גם לחשוב על אקדמיזציה של העובדות, לעודד את העובדות הקיימות לעבור יותר אקדמיזציה כדי שיוכלו להתקדם.

עאידה תומא סלימאן: לבדוק את העניין של הסכמים אישיים.

עאידה תומא סלימאן: אחד הסעיפים שהיה ברור, למרות שאני לא חסידה גדולה של הסכמים אישיים שתדעו לכם, אבל אם זאת הדרך שמשפרת, לצערנו הרב, את השכר, אז אולי לפחות שיתייחסות לזה באופן שוויוני לנשים.

עאידה תומא סלימאן: ראינו שאיפה שיש הסכמים אישיים פערי השכר מתקזזים כמעט בין גברים ונשים.

עאידה תומא סלימאן: בעניין של נושא קידום מעמד אישה ושוויון מגדרי אני חושבת שהיה נושא שבזמנו פנינו למשרד התחבורה.

עאידה תומא סלימאן: אתם הרגולטור של חברות התחבורה שפועלים אתכם.

עאידה תומא סלימאן: אני חושבת שצריכות להיות הנחיות מאוד ברורות לחברות האלה בנושא של הטרדות מיניות, בנושא של הכשרות הנהגים והנהגות איך להתייחס למקרים כאלה בתוך זה ולחייב אותם בהדרכות האלה ודרכי בקרה על החברות אם ממלאות את התנאים האלה עם הנהגים שלהם או לא.

עאידה תומא סלימאן: אני מברכת על היוזמה של הפיילוט של הכשרת נהגות ערביות כדי להצטרף לשוק העבודה החשוב הזה.

עאידה תומא סלימאן: אני חושבת שצריך גם לעודד חברות.

עאידה תומא סלימאן: הייתה לי פגישה עם נציגת אחת החברות הזוכות בהפעלת קווי תחבורה ציבוריים שאפילו הם כחברה היו מוכנים לממן הכשרות ייעודיות כאלה.

עאידה תומא סלימאן: אני מאוד שמחה לשמוע שהמשרד עושה את זה.

עאידה תומא סלימאן: אני חושבת שגם צריך לבדוק את העניין של סבסוד ההצעה שהתקיימה פה.

עאידה תומא סלימאן: לעודד סבסוד יותר ממוקד מסלולים ושעות עומס או שעות שנשים צריכות להשתמש.

עאידה תומא סלימאן: עכשיו בקשר להערה שקווי תחבורה ציבורית שהתחילו לאחרונה כמעט נוסעים ריקים, אני חושבת שההשקעה שנעשית בתחבורה הציבורית באוכלוסייה הערבית היא השקעה מצויינת.

עאידה תומא סלימאן: אתם הייתם המשרד הראשון שבא ואמר 40% מתקציב הפיתוח מוקצה כדי לסגור את הפערים הקיימים וזה היה צעד ואני השתמשתי בו כדוגמא מול הרבה משרדים ואני מברכת על זה.

עאידה תומא סלימאן: זה יקח עוד זמן לשנות את התרבות ההתנהגותית בעניין תחבורה.

עאידה תומא סלימאן: לאורך זמן רב החברה הערבית גדלה לתוך אווירה שאין תחבורה ציבורית וכולם בונים על רכבים פרטיים.

עאידה תומא סלימאן: אני חושבת שאולי איזשהו קמפיין כזה או אחר שיעודד שימוש בתחבורה הציבורית באוכלוסייה הערבית יתרום לעניין הזה, אבל אנחנו צריכים להיות סבלניים, השינוי יבוא בהדרגה תוך כדי באמת ניצול הקיים וראייה.

עאידה תומא סלימאן: אני גם אציע שתקחו בחשבון את מה שאמר חבר הכנסת, מסעוד גנאים, ואת מה שאני גם שמעתי מהרבה נשים בכפרים, שמהסלולים לא כל כך מבטיחים את הצרכים שלהן.

עאידה תומא סלימאן: ואני הייתי מציעה שתצאו באיזשהו פיילוט של בדיקה.

עאידה תומא סלימאן: כי להגיד את האמת, לא בהכרח כל מתכנן תחבורה יש לו ראייה מגדרית אפילו אם היא אישה.

עאידה תומא סלימאן: כי זה עניין של הבנה יותר מאשר קשור במבנה הביולוגי שלנו.

עאידה תומא סלימאן: אני מאוד מודה לכן אתן תקבלו את הסיכום ואנחנו גם נבקש את התשובות בעניינים שהעלנו ושוב ברכות.

עאידה תומא סלימאן: תודה רבה.

<סופיה אילן: רציתי להגיד שיש הכשרות של המפעילים של האוטובוסים לנהגים בנושא הטרדות מיניות.

<סופיה אילן: אנחנו כן חושבים שיש מקום לשיפור ואנחנו נשמח לשיתוף פעולה ולתכנים ש- - -

עאידה תומא סלימאן: אני יודעת שיש הכשרות, אבל אני יודעת גם שאין ביקורת עד כמה מתקיימות ההכשרות האלה בחברות התחבורה באופן כללי.

עאידה תומא סלימאן: אני חושבת שאתם הרגולטור ואתם מוציאים מכרזים והחברות האלה מקבלות את המכרזים.

עאידה תומא סלימאן: אפשר בתוך המכרזים כבר לחייב ולבנות איזשהו מנגנון בקרה בתוך המשרד שיבדוק את החברות שמקבלות את התקצוב ממשרד התחבורה ואת הסבסוד ממשרד התחבורה, שהם מקיימים אכן את התנאים של המכרז.

עאידה תומא סלימאן: בדיוק כמו התנאים האחרים שקשורים לנושאים אחרים.

עאידה תומא סלימאן: אבל אפשר לדבר על זה ואנחנו סיכמנו שנשב ונדבר.

עאידה תומא סלימאן: תודה, אני נועלת את הישיבה, תודה לכולכם.

עאידה תומא סלימאן: ותודה לתלמידים שנכנסו בינתיים שהגיעו וראו חלק מהדיון.

עאידה תומא סלימאן: תודה.